b"\n_START_ARTICLE_\nSophia Bush\n_START_SECTION_\nOpv\xc3\xa6kst\n_START_PARAGRAPH_\nSophia er enebarn, f\xc3\xb8dt og opfostret i Pasadena i Californien af sin far Charles William Bush, som er en af de bedste fotografer i reklamebranchen i USA og af sin mor Maureen, der leder et fotostudie. Sophia var en sportslig ung pige p\xc3\xa5 sin skoles f\xc3\xb8rstehold i volleyball og havde ingen intentioner om skuespil f\xc3\xb8r efter sin afgangseksamen. Sophia gik i skole p\xc3\xa5 Westridge School for piger og p\xc3\xa5 University of Southern California og var medlem af kollegiet Kappa Kappa Gamma, hvor hun tjente som formand. Hun gik p\xc3\xa5 USC tre \xc3\xa5r f\xc3\xb8r hun fik rollen som Brooke Davis i serien One Tree Hill. Hun var dronningen af Tournament of Roses Parade. Sophia er af fransk/canadisk og italiensk herkomst.\n_START_SECTION_\nKarriere\n_START_PARAGRAPH_\nSophia debuterede p\xc3\xa5 film i komedien Van Wilder, som Sally (f\xc3\xb8rste\xc3\xa5rseleven, der forf\xc3\xb8rer Van og som ikke ved hvem Air Supply er). Siden hen har hun optr\xc3\xa5dt i flere forskellige tv-serier som Nip/Tuck, Sabrina the Teenage Witch og Punk'd efter at v\xc3\xa6re blevet narret af sin veninde Brittany Snow._NEWLINE_Hun var tildelt rollen som Kate Brewster i Terminator 3: Rise of Machines, men blev erstattet af Claire Danes, da instrukt\xc3\xb8ren mente hun var for ung. I 2003 fik hun rollen som Brooke Davis i serien One Tree Hill. Serien er en af CW-netv\xc3\xa6rkets st\xc3\xb8rste hits og bliver udsendt verden over. Det var ogs\xc3\xa5 her hun m\xc3\xb8dte sin mand Chad Michael Murray, som hun blev skilt fra et par m\xc3\xa5neder senere._NEWLINE_I tiden med arbejdet p\xc3\xa5 serien fik hun en del roller i film som Supercross, Stay Alive, John Tucker Must Die og en genindspilning af The Hitcher._NEWLINE_For nylig fik hun en Rising Star pris ved Vail Film Festival for hendes optr\xc3\xa6den i filmen The Hitcher. Hun vandt ogs\xc3\xa5 tre Teen Choice priser for hendes medvirken i John Tucker Must Die og The Hitcher._NEWLINE_Den 20. april 2007 blev det bekr\xc3\xa6ftet at Sophia bliver den nye stjerne i Francois Velles nye film The Narrows, hvor hun kommer til at spille med Kevin Zegers, Eddie Cahill og Vincent D'Onofrio. Det siges at hun skal spille den smukke, intelligente og selvsikre Kathy Popovich. Optagelserne begyndte i New York den 24. april 2007 og skulle v\xc3\xa6re f\xc3\xa6rdige i 2008.\n_START_SECTION_\nPrivatliv\n_START_PARAGRAPH_\nDen 16. april 2005 blev hun gift med skuespilleren Chad Michael Murray, men fem m\xc3\xa5neder senere, den 26. september 2005, blev de separeret. De blev skilt den 29. december 2006."